Theo Hernandez skoraði bæði mark og sjálfsmarkvísir / getty AC Milan lyfti sér upp í 10. sæti ítölsku úrvalsdeildarinnar með útisigri á Bologna í síðasta leik dagsins í ítalska boltanum . Krzysztof Piatek kom AC í 0 - 1 með marki úr vítaspyrnu á 15. mínútu og Theo Hernandez tvöfaldaði forystuna eftir hálftíma leik . Hann setti hins vegar boltann í eigið net skömmu síðar og staðan í leikhléi 1 - 2 . Síðari hálfleikur var aðeins nokkura sekúndna gamall þegar Giacomo Bonaventura kom AC í 1 - 3 og þannig var staðan allt þar til á 84. mínútu þegar Nicolo Sansone minnkaði muninn með marki úr vítaspyrnu en nær komust heimamenn ekki . Lokatölur 2 - 3 fyrir AC Milan sem hafa nú unnið tvo leiki í röð og eru taplausir í síðustu þremur leikjum sínum . Fyrr í kvöld lyfti Parma sér upp í 8. sæti deildarinnar með 0 - 1 sigri á Sampdoria þar sem Juraj Kucka gerði eina mark leiksins .